Beretning fra Fagforum For Klik eller tryk her for at skrive tekst. for 20XX

Fagforummet har til formål at virke som fagligt netværk omkring forebyggelse af risikoadfærd og styrke social kapital for og med børn og unge i skolealderen og i en skolekontekst. Yderligere har fagforummet til formål at stå til rådighed for SSP-Samrådets medlemmer og andre relevante aktører med rådgivning og sparring i forhold til forebyggelse af risikoadfærd og styrkelse af social kapital for og med børn og unge i skolealderen og i en skolekontekst og at udbrede kendskab til relevant forskning og viden der kobler sig til forebyggelse og risikoadfærd og styrkelse af social kapital for børn og unge i skolealderen og i en skolekontekst.

Fagforummet arbejder med/for:

at analysere indsatser og aktiviteter der adresserer risikoadfærd med et forebyggende sigte, fx undervisning, oplæg, pædagogiske indsatser, m.m.;

at analysere, kategorisere og synliggøre forskellige forståelser af forebyggelse i en skolekontekst;

at analysere og videreformidle udvikling af risikoadfærd blandt børn og unge i skolealderen;

at samarbejde med relevante interesseorganisationer, styrelser, NGO’er, forskere, foreninger, etc. i forhold til forebyggelse af risikoadfærd for og med børn og unge i skolealderen og i en skolekontekst.

Fagforummets fokus for det kommende år:

Et fortsat fokus for det kommende år er, at undersøge mulighederne for et samarbejde med relevante aktører og interessenter, med det sigte at understøtte fagforummets formål, mens der samtidig er fokus på at etablere samarbejde med relevante aktører om udarbejdelse af materialer til brug i en skolekontekst.

Produkter og formidling heraf:

Formidling af resultaterne fra afdækningsrapporten lavet i samarbejde med SST – fokus er på fortsat formidling på kredsmøder i landets SSP-kredse.

Udarbejdelse af minirapport om håndtering af butikstyveri i skolekontekst.

Fortsat fokus på at udvikle og videreformidle miniguides/one-pagers over relevante temaer og emner.

Fortsat arbejde med at kigge ind i at kvalificere forståelsen af, hvordan man metodisk arbejder med datadrevet forebyggelse.

Kort tilbageblik over aktiviteter i årets løb.

Fagforummet har videreudviklet og færdiggjort tre miniguides omhandlende valg af undervisningsmaterialer, formidling til forældre og formidling til skolebestyrelse eller forældreråd;

Fagforummet har været repræsenteret i dialogmøder mellem SSP-Samrådet, DCUM, DKR;

har deltaget i følgegruppe for udvikling af undervisningsmateriale målrettet grundskolens ældste klasser om nikotin og tobak for Kræftens Bekæmpelse;

har deltaget i følgegruppe for udvikling af undervisningsmateriale målrettet grundskolens ældste klasser om nikotin og tobak for Center for Digital Pædagogik;

Udarbejdelse af afdækningsrapport for Sundhedsstyrelsen omkring forebyggende undervisning;

Internt arbejde med datadrevet forebyggelse og butikstyveri i skolekontekst;

Fagforummet har afholdt fire møder.

Medlemmer

Forventninger til medlemmer i Fagforum for forebyggelse i Skolen – for at blive medlem af fagforummet er det en forudsætning, at man har en nysgerrighed og en interesse inden for det forebyggende arbejde i en skolekontekst og for børn og unge i skolealderen.

Det forventes at medlemmerne i fagforum for forebyggelse i Skolen deltager i de planlagte møder, både fysisk og online, og engagerer sig i arbejdet ind i fagforummet.

Det forventes også, at hvis et medlem påtager sig en opgave eller går ind i en arbejdsgruppe i regi af fagforummet, så fuldfører medlemmet pågældende planlagte opgaver. Er medlemmet forhindret i at fuldfører opgaverne, forventes det at medlemmet tager fat i tovholderne, så der kan lægges en plan for, hvordan opgaverne bliver løst.

Deltagende medlemmer - Oversigt over Fagforum:

Forebyggelse i Skolen
Navn	Kommune	E-mail	Mobil
Tovholder
Kontaktperson til bestyrelsen
(Personer med rødt er tovholdere og blå er kontaktperson til bestyrelsen)